A brit nagydíj időmérőjén az utolsó rajtkockát szerezte meg, így nem befolyásolta a rajtpozícióját a váltócsere miatt kiszabott öt helyes rajtbüntetése. A futamon a 19. helyett szerezte meg, egy kör hátrányban, megelőzve a két Hispániát. A német nagydíj időmérőjén a 20. rajtpozíciót szerezte meg, majd másnap a futamon is ezen a helyen végzett. A magyar nagydíjon a 21. rajtkockából rajtolt, megelőzve a szezon során nem először csapattársát, Timo Glockot. A futamon egy helyett javítva a 20. helyen ért célba 2 kör hátrányban, de csapattársa előtt. A belga nagydíj 2. szabadedzését megnyerte az esős körülmények között. Az időmérő edzésen a 23. helyett szerezte meg, de mivel Nico Rosberg váltócsere miatt büntetést kapott, így egy hellyel előrébb került. A másnapi versenyen a 16. helyen végzett, csapattársa mögött. Az olasz nagydíjon az időmérő edzésen a 20. helyről indult, köszönhetően Pastor Maldonado büntetésének is. A futamon a 16. helyen végzett, megelőzve csapattársát.